laion/Wikipedia-Exotic huggingface dataset:
Yamaha Diversion

Yamaha Diversion on tänavasõidu tüüpi (street bike) mootorratas, mis põlvneb Yamaha varasematest XJ mootorrataste seeriast. Varajastel mudelitel on neljataktiline sisepõlemismootor õhkjahutusega 8-klapiline rida neli mootor. Enne 2009. aasta mudeli turuletulekut koosnes Diversioni seeria neljast põhimudelist: XJ600S, XJ600N, XJ900S ja XJ900GT. XJ600S on tuntud kui Diversion suuremas osas maailmast, kuid Põhja-Ameerikas ja Austraalia turgudel on see tuntud nimega Seca II. Mootorrattal on väike ülemise osa gondel, alumise osa gondel on saadaval lisana. XJ600S põlvneb XJ600 mudelist, mida toodeti aastatel 1984–1991. Mootorrattal on 598 cm3, õhkjahutusega rida neli mootor, mille võimsus on 45 kW (61 hj). Algupärase XJ600 mootor on seadistatud madalatele ja keskmistele pööretele tippvõimsuse arvelt. 600 cm3 Diversioni mudeleid toodeti aastatel 1992–2004. Seca II oli tootmises aastatel 1992–1998. Diversioni konstruktsioon baseerub varasemal hästi välja arendatud XJ600 mudelil. Muudatused, mida mootorrattal tehti tootmise aastatel, olid pigem tagasihoidlikud: need puudutasid gondlite arendust, lisati teine esipiduriketas ning väike õlijahutus 1998. aasta mudelile koos karburaatorite täiustamisega. Diversionil on püstine sõiduasend, võrreldes enamiku 600 cm3 sportmootorratastega. See püsis tootmises päris pikka aega, ilmselt oma soodsa hinna, tagasihoidliku kütusekulu ja vastupidavuse ning töökindluse pärast. Väga vähesed seeriatootmise mootorrattad on olnud nii kaua aega tootmises. XJ600N on peaaegu identne XJ600S-iga, kuid see on naked bike'i tüüpi mootorratas. Erinev on näidikute plokk ja see liigub koos juhtrauaga. Lisaks on esilatern ümmargune ja see liigub samuti koos juhtrauga. XJ900S ja XJ900GT on sisuliselt sama mootorratas, mille erinevus seisneb gondlites ja lisavarustuses. GT-l on suurem gondel ja kaks Krauser K2 küljekohvrit. XJ900S gondel on väiksem ja sarnaneb XJ600S välimusega. Näidikute plokk on laiem ja lisatud on kütusenäidik. XJ900S mootorrattal on 892 cm3, õhkjahutusega, 8 klapiga rida neli mootor, võimsusega 66 kW (89 hj). XJ900S/GT mudelitel on kardaanülekanne ja 600 cm3 mudelid on kettülekandega. Aastal 2009 tutvustas Yamaha uut Diversioni seeriat XJ6 ja XJ6N. Mootor on Yamaha Fazeri jõuallika edasiarendus ja mõlemale versioonile on ABS-pidurid lisana saadaval. Uuel seerial on vedelikjahutusega, 16 klapiga, neljataktiline ettepoole kallutatud rida neli mootor, millele on võimsust 57 kW (78 hj).. http://www.motorcyclenews.com/MCN/bikereviews/searchresults/Bike-Reviews/Yamaha/Yamaha-XJ600-Diversion-1992-2004/
Martin Škrtel

Martin Škrtel (sündinud 15. detsembril 1984 Handlovás) on Slovakkia jalgpallur, kes mängib keskkaitsjana Türgi kõrgliiga klubis İstanbuli Başakşehir. Varem on ta mänginud klubides FK AS Trenčín, Peterburi Zenit, Liverpool ja Fenerbahçe. Slovakkia rahvuskoondises osales Škrtel 2010. aasta MM-il ja 2016. aasta EM-il.
Kareda valla lipp

Kareda valla lipp on Järva maakonn endise Eesti haldusüksuse Kareda valla lipp. Lipp kinnitati 17. septembril 1992. Valla lipuks on täisnurkne valge kangas, mille vardapoolsest servast lähtuvad kaks lipu lehviva servani ulatuvat sinist teravikku. Lipu laiuse ja pikkuse suhe on 7 : 11 ning normaalsuurus 105 × 165 cm. Kareda valla vapp Järva maakond Kareda valla sümboolika valla kodulehel Kareda valla sümboolika
Kultuuriline pluralism

Kultuuriline pluralism tähistab olukorda, kus suurema kogukonna sees olev väiksem grupp säilitab oma ainulaadse kultuurilise identiteedi ning laiem kultuur aktsepteerib nende väärtushinnanguid ja tavasid (juhul kui need on kooskõlas seaduste ja suurema kogukonna väärtushinnangutega). Kultuurilist pluralismi aetakse sageli segamini multikultuursusega, kus aga puudub domineeriva kultuuri nõue. Üks näide kultuurilisest pluralismist on Ameerika Ühendriigid, kus on olemas suhteliselt tugev domineeriv kultuur, mis sisaldab tugevaid rahvusluse elemente ning kus on olemas spordikultuur ja kunstiline kultuur. Pluralistlikus kultuuris ei eksisteeri unikaalsed grupid lihtsalt kõrvuti, vaid need käsitlevad teiste gruppide väärtusi kui tunnuseid, mis väärivad kohta ka domineerivas kultuuris. Edukas pluralistlik ühiskond ootab oma liikmetelt integreerumist, mitte assimileerumist. Ühiskond, kus puudub tugev domineeriv kultuur, võib kultuurilist pluralismi praktiseerimata ja ilma ühiskonnapoolsete tahtlike sammudeta hõlpsasti multikultuurseks ühiskonnaks muutuda. Selliste institutsioonide ning tavade olemasolu on aga võimalik vaid juhul kui väiksemad kultuurilised kogukonnad on pluralistliku kultuuri suurema kogukonna poolt tunnustatud. Mõnikord on selleks tarvis ka seadustega kaitsmist. Teise kultuuri oma kultuuri vastu võtmine nõuab sageli seda, et vähemuse kultuur peab kõrvaldama oma kultuuri need aspektid, mis ei sobi kokku dominantse kultuuri seaduste või väärtustega. Ameerika Ühendriikide kultuurilise pluralismi mõtte juured on transtsendentalistlikus liikumises ning seda on arendanud nii pragmatistlikud filosoofid William James ja John Dewey kui ka hilisemad mõtlejad Horace Kallen ja Randolph Bourne. Üks kuulsamaid kultuurilise pluralismi ideede väljendusi on Randolph Bourne'i 1916. aasta essee "Trans-National America". Multikultuursus Science Encyclopedia. Cultural Pluralism. Vaadatud 31.05.2007
Tatjana Lõssenko

Tatjana Lõssenko (sündinud 9. oktoobril 1983 Bataiskis) on Venemaa kergejõustiklane (vasaraheitja), endine naiste vasaraheite maailmarekordi (77,80 m) omanik. 2008. aastal sai ta 2-aastase võistluskeelu (15. juuli 2007 – 14. juuli 2009) 6α-metüülandrostendiooni kasutamise tõttu. Kõik tema tulemused alates 9. maist 2007 tühistati. Helsingi 2005 pronksmedal (72,46 m) Tatjana Lõssenko Rahvusvahelise Kergejõustikuliidu kodulehel (inglise)
Karaat (puhtus)

Karaat on väärismetallide[küsitav] (näiteks kulla) puhtuse mõõtühik. Üks karaat on selles tähenduses kaaluliselt üks kahekümne neljandik puhtast metallist. 24-karaadine kuld on seega puhas kuld; 12-karaadine kuld on 50%-lise puhtusega kuld jne. Väärismetallide puhtuse mõõtühikuna on kasutatusel ka proov. Karaadi ja proovi ligikaudsed vastavused: 24 karaati ~ proov 999 22 karaati ~ proov 916 20 karaati ~ proov 833 18 karaati ~ proov 750 16 karaati ~ proov 625 14 karaati ~ proov 585 10 karaati ~ proov 417 9 karaati ~ proov 375
Sten Zupping

Sten Zupping (sündinud 29. jaanuaril 1968 Tartus) on eesti vabakutseline näitleja. Ta lõpetas aastal 1992 Tallinna Konservatooriumi lavakunstikateedri 15. lennu. Ta on mänginud mitmes filmis. Ta kandideeris 2013. aasta kohaliku omavalitsuse volikogude valimistel Järva-Jaani vallavolikokku (Keskerakonna nimekirjas). Ta sai 5 häält ega osutunud valituks. Ta oli kuni 2008. aastani abielus Liina Tennosaarega, kellega neil on ühine tütar Epp. http://www.efis.ee/et/inimesed/id/3240/ "Arhiivikoopia". Originaali arhiivikoopia seisuga 16. aprill 2014. Vaadatud 15. aprillil 2014.{{netiviide}}: CS1 hooldus: arhiivikoopia kasutusel pealkirjana (link) http://info.kov2013.vvk.ee/kandidaadid/?code=0051&scode=0257&cid=4560 http://kov2013.vvk.ee/detailed_0257.html http://www.efis.ee/et/inimesed/id/3240/
Järva-Jaani valla lipp

Järva-Jaani valla lipp on Järva maakonna endise Eesti haldusüksuse Järva-Jaani valla lipp. Lipp kinnitati 27. juunil 1997. Järva-Jaani valla lipp on ruudukujuline vapilipp, mille rohelisel kangal on koolikell ja saatena kaks viljapead, kõik kollased. Lipu normaalmõõtmed on 105×105 cm. Lipu keskne kujund on kollane koolikell, mis meenutab tõsiasja, et siinmail on kooliharidusest lugu peetud juba üle kolmesaja aasta. Teadaolevalt oli 17. sajandil Järva-Jaani talulaste seas vaimuvalguse jagamisel juhitavalt tegev Eesti kultuuriloos kroonikakirjutajana tuntud pastor Christian Kelch. Pühalik kellahelin kirikutornist on aga traditsiooniliselt saatnud, nagu kõikjal Eestimaal, ka siinse valla inimesi nende eluteel. Viljapead sümboliseerivad Järva-Jaani valda kui üht Eesti arenenumat põllumajanduspiirkonda. Lipu roheline värvus on looduse, nooruse ja lootuse sümbol. Valla lipp heisati: Alaliselt vallamajal ja/või osavalla haldushoonel. Volikogu istungi toimumise ajaks hoonele, kus toimub vallavolikogu istung. Ajutiselt valla pidupäevadel, suhtlemisel teiste omavalitsusüksustega, samuti muudel avalikel üritustel. Hoone peasissekäigu juurde või mujale selleks sobivasse kohta kas lipuvardaga vastavasse hoidjasse või lipumasti. Kui valla lipp heisatakse koos Eesti riigilipu, mõne teise riigi või tema omavalitsusüksuse, mõne Eesti maakonna, valla või muu lipuga, asub valla lipp lippude poolt vaadatuna vasakul teise riigi või Eesti riigilipust. Järva-Jaani valla vapp Järva-Jaani sümboolika Riigikantselei lehel
Polydeuces

Polydeuces (ka Saturn XXXIV) on Saturni väikeste mõõtmetega kuu ning üks paljudest Saturni kuudest. Polydeuces on kaasorbitaalne Saturni kuu Dionega ja asub Dione Lagrange'i punktis L5. Ta diameeter on hinnanguliselt 2 kuni 3 km. Dione teine kaasorbitaalne kuu Helene, mis on Polydeucesest suurem, asub Dione Lagrange'i punktis L4.
Hing (detail)

Hing on ukse, akna, kaane vms kinnitusdetail, mille abil need avamisel ja sulgemisel saavad pöörduvalt liikuda. Uksehing on üks tüüp laager, see ühendab kaks keha, tüüpiliselt võimaldab pöörelda ainult piiratud pöördenurga all. Kaks keha seotakse omavahel fikseeritud uksehingega, mis on kindla pöörlemisteljega. Hinged on tehtud paindlikest materjalides või liikuvatest komponentidest. Bioloogias on palju liiteid, mis toimivad samal põhimõttel nagu uksehinged. Silinderhing Pöördepunktiga hing Liitekohaga/tapiga hing Kohvri hing Pidev hing (nt klaverikaanel) Peitehing Liblikhing Lipu hing Latthing H-hing HL-hing
William Grant Stairs

William Grant Stairs (1. juuli 1863 – 9. juuni 1892) oli Kanada päritolu Suurbritannia maadeuurija. Ta oli muu hulgas belglaste kuninga Léopold II teenistuses ja juhtis Katanga vallutamiseks ette võetud Stairsi ekspeditsiooni.  William Grant Stairs – pildid, videod ja helifailid Wikimedia Commonsis
Rivne (Murovani Kurõlivtsi rajoon)

Rivne (ukraina keeles Рівне) on küla Ukrainas Vinnõtsja oblastis Murovani Kurõlivtsi rajoonis. Elanike arv on 971. Pindala on 2,604 km².
Nylon

"Nylon" on ansambli Nyrok City CD-album aastast 2006. Edy – vokaal, kitarr Anton – kitarr, parmupill Karlis – basskitarr, vokaal Mikk – MC, DJ, scratch Roll – trumm Separate Lies Snow Trance Hollow City Sea Of The World Stolen Childhood Bongo Dembel Trumm Passib Secret Under The Sun Totem Tantra Ahi Your Own Problem
Namiibia lipp

Namiibia lipp on Namiibia ametlik lipp, mis on kasutusel alates 21. märtsist 1990. Lipu proportsioonid on 2:3. Lipp on jagatud diagonaalselt kolmeks väljaks. Lipuvärvid põhinevad Namiibia suurima rahvusgrupi ovambode traditsioonidel. Ülemise kolmnurga sinine värv tähistab taevast, Atlandi ookeani ja vihma, alumine roheline aga loodusvarasid. Diagonaaltriibu punane tähistab rahvast ja tema tulevikku, seda ääristav valge aga rahu ja üksmeelt. Sinisel väljal paiknev päike sümboliseerib elu ja energiat. 12 päikesekiirt tähistavad erinevaid etnilisi gruppe. Namiibia vapp
Yipsi Moreno

Yipsi Moreno (sündinud 19. novembril 1980 Camagüeys) on endine Kuuba kergejõustiklane (vasaraheitja), olümpiavõitja (2008) ning kolmekordne maailmameister (2001, 2003 ja 2005). 2004 Ateena – hõbemedal 73.36 2008 Peking – olümpiavõitja 73.36 2001 Edmonton – maailmameister 70.65 2003 Pariis – maailmameister 73.33 2005 Helsingi – hõbemedal 73.08 2007 Osaka – hõbemedal 74.74 2002 Madrid – 2. koht 69.65 2006 Ateena – 3. koht 73.99 2003 Szombathely – 1. koht 73.42 2005 Szombathely – 1. koht 74.75 2006Stuttgart – 3. koht 71.85 2007 Stuttgart – 1. koht 73.76 2008 Stuttgart – 1. koht 74.09 2001 Peking – 2. koht 68.39 Yipsi Moreno Rahvusvahelise Kergejõustikuliidu kodulehel (inglise)
Léopold II

Léopold II (saksa ja hollandi keeles Leopold II; sünninimega saksa keeles Leopold Ludwig Philipp Maria Viktor; prantsuse Léopold Louis-Philippe Marie Victor; hollandi Leopold Lodewijk Filips Maria Victor; 9. aprill 1835 Brüssel – 17. detsember 1909 Laeken) oli belglaste kuningas aastast 1865 kuni surmani. Ta oli belglaste teine kuningas ja sai troonile pärast oma isa, esimese kuninga Léopold I surma. Ta valitses 44 aastat. See on olnud pikim valitsusaeg Belgia monarhia ajaloos. Léopold II sai tuntuks eelkõige erakordse julmusega Kesk-Aafrikas. Ta asutas 1885. aastal teiste seas Henry Morton Stanley abiga Kongo Vaba Riigi ja oli selle ainuomanik kuni 1908. aastani, mil Belgia valitsus selle kuritarvituste tõttu koos Katangaga oma hoole alla võttis. Lépold II valitsusaeg põhjustas 8-12 miljoni kongolase huku. Valdusest sai Belgia Kongo ja hiljem Kongo Demokraatlik Vabariik. Anhalti Albrecht Karu ordeni suurrist (1874) "Belgias kõlavad Leopold II monumentide suhtes nii vastu- kui poolthääled" ERR, 28. juuni 2020
Bitis gabonica rhinoceros

Bitis gabonica rhinoceros on rästiklaste sugukonda, aafrikarästiku perekonda kuuluva gabooni aafrikarästiku alamliik. Bitis gabonica rhinoceros'e süstemaatika pole päris selge. Roomajate andmebaasis käsitletakse teda eraldi maoliigina Bitis rhinoceros. Need maod elavad Guinea-Bissaus, Guineas, Sierra Leones, Libeerias, Elevandiluurannikul, Ghanas ja Togos. McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, Volume 1. Washington, District of Columbia: Herpetologists' League. 511 pp. ISBN 1-893777-00-6 (sari). ISBN 1-893777-01-4 (köide). Peter Uetz & Jakob Hallermann,Bitis rhinoceros Roomajate andmebaas veebiversioon (vaadatud 16.04.2014) (inglise keeles) Sissekanne ITIS-es, Veebiversioon (vaadatud 16.04.2014) (inglise keeles) Sissekanne ITIS-es Sissekanne IUCN-is Sissekanne NCBI-s Sissekanne roomajate andmebaasis Sissekanne saidil Wikispecies Marlene Spinner, Alexander Kovalev, Stanislav N. Gorb & Guido Westhoff, Snake velvet black: Hierarchical micro- and nanostructure enhances dark colouration in Bitis rhinoceros, Scientific Reports 3, Article number: 1846 doi:10.1038/srep01846, 16 mai 2013, Veebiversioon (vaadatud 24.04.2014) (inglise keeles) Selles artiklis on kasutatud prantsuskeelset artiklit fr:Bitis rhinoceros seisuga 16.04.2014.
Bitis gabonica gabonica

Bitis gabonica gabonica on rästiklaste sugukonda, aafrikarästiku perekonda kuuluva gabooni aafrikarästiku alamliik. Sissekanne ITIS-es, Veebiversioon (vaadatud 16.04.2014) (inglise keeles) Sissekanne ITIS-es
Anthe

Anthe on vanakreeka mütoloogias üks alküoniididest, titaan Alkyoneuse tütardest. Koos õdedega heitis ta end leinast isa surma pärast merre. Amphitrite päästis nende elu, muutes nad jäälindudeks. Tema järgi on nimetatud Saturni kaaslane Anthe.
Kramatorski sõjalennuväli

Kramatorski sõjalennuväli on sõjalennuväli Ukrainas Donetski oblastis, umbes 3,4 km kaugusel Kramatorski keskusest idakagus, umbes 20 km kaugusel Slovjanskist lõunas. 2014. aasta 15. aprillil vallutasid valitsusväed terrorismivastase operatsiooni käigus lennuvälja venemeelsetelt separatistidelt tagasi. Erinevatel kinnitamata andmetel hukkus mõlemal poolel kokku kuni 11 inimest. Ametivõimude teatel sai ööl vastu 10. juunit 2014 lennuväljale toimunud umbes 3 tundi kestnud terroristide ebaõnnestunud rünnakus surma esialgsetel andmetel ligikaudu 40 terroristi. 2015. aasta 10. veebruari päevases raketiheitjarünnakus Kramatorskile hukkus vähemalt 25 inimest (17 tsiviilisikut ja 8 sõjaväelast), vähemalt 64 inimest (sealhulgas 29 sõjaväelast) sai haavata, 10 haavatu seisund oli kriitiline. Sõjaväelased said haavata peamiselt sõjalennuvälja juures asuvas Ukraina sõjaväebaasis (ATO staap). Great Circle Mapper Ukraine crisis: Troops 'liberate' Kramatorsk airfield BBC World News Shots Fired As Troops Land At Ukraine Airport Sky News "Between Four and Eleven People have been Killed in a Battle for the Airport in kramatorsk". Originaali arhiivikoopia seisuga 16. aprill 2014. Vaadatud 16. aprillil 2014. У аэродрома в Краматорске в перестрелке уничтожено около 40 боевиков - Тымчук Ukrainskaja Pravda, 10. juuni 2014, vaadatud 2014-06-10. "В результате обстрела Краматорска погибли 16 человек". UNIAN. 11. veebruar 2015, 08:39. "Ukraine conflict: Battles rage ahead of Minsk talks". BBC News Online. 10. veebruar 2015, 13:54. Vaadatud 10. veebruaril 2015, 16:36. "Число жертв российских боевиков в Краматорске возросло до семи". Infovastupanu. 10. veebruar 2015, 16:02. "Обстрел Краматорска: увеличилось количество погибших". KorrespondenT.net. 10. veebruar 2015, 16:38. "Донецкая ОГА: в результате обстрела Краматорска погибли восемь жителей города, 63 ранены, из них 5 детей". UNIAN. 10. veebruar 2015, 19:15. "Умер еще один пострадавший от обстрела в Краматорске". UNIAN. 11. veebruar 2015, 19:00. "Опубликована схема вчерашнего обстрела Краматорска (фото)". UNIAN. 11. veebruar 2015.
Sai (täpsustus)

SAI või Sai võib tähendada mitut asja. Sai on nisujahust küpsetatud leib. Sai on vald Prantsusmaa Alam-Normandia piirkinna Orne'i departemangus.
Florian Zeller

Florian Zeller (sündinud 28. juunil 1979 Pariisis) on prantsuse näite- ja romaanikirjanik. Ta on lõpetanud Institut d’études politiques de Paris' (Pariisi Poliitiliste Uuringute Instituudi). Ta töötab samas kirjanduse õppejõuna ja ajakirjanikuna. Ta sai tuntuks 2004. aastal oma kolmanda romaaniga ("La Fascination du pire" ("Kurjuse võlu")), mille eest sai samal aastal maineka auhinna Prix Interallié. Eesti keelde on tõlgitud tema romaan "La Jouissance" (2012), mis ilmus 2014. aastal pealkirjaga "Elu on nauding: Euroopa romaan" (tõlkija Jana Porila, sarjas "Nüüdisromaan", väljaandja kirjastus Eesti Raamat). Tema abikaasa on eksmodell, näitleja ja skulptor Marine Delterme; neil on poeg. 2004 Prix Interallié romaani "La Fascination du Pire" ("Kurjuse võlu") eest
Wang Fuzhi

Wang Fuzhi (hiina keeles 王夫之; 1619–1692) oli hiina filosoof. Koerad ja hobused näevad öösel; öökullid on päeval pimedad; lohe kuuleb sarvedega; sipelgas räägib tundlatega. Kuulmisel ja nägemisel pole kindlat asukohta, vaid mõjutajad erinevad ja vastuvõtmisorganid erinevad. Inimene sureb vees, kala sureb kuival [...]. Maitsed on erinevad ja saadav kasu on erinev. [...] Sellepärast see, mida inimene teab/tajub, on inimese taevas ja see, mida teised olendid teavad/tajuvad, on olendite taevas. (Tõlkinud Margus Ott.) 犬馬夜視,鵂鶹晝闇,龍聽以角, 語以鬚,聰明無方,感 者異而受者殊矣。人死於水,魚死於陸 [...]。歆者異而利殊矣 [...]。故人之所知,人之天也。物之所知,物之天也。若夫天之為 天者,肆應無極,隨時無常,人以為人之天,物以為物之天, 人物之合以敦化,各正性命而不可齊也。
Eva Koff

Eva Koff (sünninimi Eva Rõuk; sündinud 17. aprillil 1973) on eesti kirjanik ja õpetaja. Ta on lõpetanud 1991. aastal Tallinna Reaalkooli ning 1996. aastal Tartu Ülikooli bakalaureuseõppe prantsuse keele ja kirjanduse alal. Ta on töötanud prantsuse keele õpetajana Rocca al Mare koolis (2001–2006) ja 2020. aasta seisuga on prantsuse keele õpetaja Vanalinna Hariduskolleegiumis. Ta on kirjutanud stsenaariumi Vikerraadio lastesaatele "Mina lood", mis oli eetris aastatel 2004–2007.[viide?] Aastatel 2011–2014 oli ta Eesti Televisiooni lastesaate "Lastetuba" stsenarist.[viide?] "Kust tulevad vastused?", Valgus, 2002 "meie isa", 2002; esietendus 12. oktoobril 2002 Eesti Draamateatris "notre père" ("meie isa"), Presses Universitaires de Caen, 200; "Sabaga täht", 2005; esietendus 12. detsembril 2006 Pärnu teatris Endla "Mirr", Kirjastuskeskus, 2008; esietendus 5. veebruaril 2007 VAT Teatris "Laste hotell", koos Indrek Koffiga, lastenäidendite kogumik "Hea sõna", Eesti Teatri Agentuur, 2010 "Keerutädi", Päike ja Pilv, 2012 "Sinine mägi", Varrak, 2017 "Kirgas Uni", Härra Tee ja proua Kohvi, 2021 Amélie Nothomb, "Jahmatus ja värinad", Varrak, 2006 2018 – aasta kirjanik ("Sinine mägi") 2021 – aasta kirjanik ("Kirgas uni") 2001 – Eesti Näitemänguagentuuri näidendivõistluse I preemia ("Meie isa") 2005 – Eesti Näitemänguagentuuri näidendivõistluse III preemia ("Sabaga täht") 2011 – Põlvepikuraamatu konkurss, I koht („Keerutädi“, illustratsioonid Marja-Liisa Plats) 2017 – Eesti Kirjanike Liidu romaanivõistlus 2017 II preemia käsikirja "Sinine mägi" eest Eva Koff oli abielus kirjanik Indrek Koffiga ja neil on neli last.
Christian Krohg

Christian Krohg (13. august 1852 – 16. oktoober 1925) oli Norra naturalistlik maalikunstnik, illustraator, kirjanik ja ajakirjanik. Krohgi isa oli jurist ja riigimees Georg Anton Krohg (1817–1873) ning tema vanaisa oli valitsusminister Christian Krohg (1777–1828). Krohg õppis aastatel 1869–1873 Oslo Ülikoolis (siis kandis Oslo nime Christiania) õigusteadust ning ta sai oma kunstihariduse Saksamaal Karlsruhes asunud Badeni kunstikoolis rahvuskaaslasest maalikunstniku Hans Gude käe all. Aastatel 1881–1882 töötas ta Pariisis. Realismi ideede poolt inspireerituna valis ta oma motiive peamiselt igapäevaelust – sageli selle tumedamatest või sotsiaalselt alamat sorti külgedest. Eriti tuntud on tema maalid prostituutidest. Prostitutsioon on ka tema 1886. aastal ilmunud romaani "Albertine" teema. Romaan põhjustas ilmudes skandaali ning see konfiskeeriti politsei poolt. Krohgi jõuline ja otsekohene stiil tegi temast Norra kunstile iseloomuliku romantismist naturalismile üle mineku perioodi ühe juhtfiguuri. Tänu oma perioodilisele Skagenis viibimisele (kuhu ta sattus esimest korda aastal 1879), oli tal suur mõju Anna ja Michael Ancherile ja ta toetas ka Edvard Munchi tema loometee algperioodil. Krohg oli ka 1886. aastal loodud boheemliku ajakirja Impressionisten asutaja ja toimetaja. Seejärel sai temast ajakirjanik Oslo ajalehes Verdens Gang, kus ta töötas aastatel 1890–1910 ning kuhu ta kirjutas tähelepanuväärseid portreeintervjuusid. Hiljem sai temast Norra Kunstiakadeemia (Statens Kunstakademi) direktor ja professor (ta töötas seal 1909–1925). Kunstnik Gerhard Munthe portree (1885) Oda Krohg (Oda Krohgi portree, 1886) Selvportrett med staffeli (autoportree molbertiga, 1912) Selvportrett i kurvstol (autoportree tooliga, 1917) Ta oli abielus kunstnik Oda Krohgiga ning nende poeg Per Lasson Krohg on tuntud oma seinamaalide poolest. Christian Krohgi väljapaistvaid töid leiab nii Oslos asuvast Riiklikust Kunsti-, Arhitektuuri- ja Disainimuuseumist kuni Skageni Muuseumist Taanis. Albertine i politilægens venteværelse ("Albertine politseiarsti ooteruumis", 1885–1887) Sovende mor med barn ("Magav ema lapsega", 1883) Håret flettes ("Juuste punumine", 1882) Trett ("Väsinud", 1885) Leiv Eriksson oppdager Amerika ("Leif Erikson avastab Ameerika", 1893) Babord litt ("Pakpoord", 1879) Silda Kommer ("Heeringas tuleb", dateerimata) 17 mai 1893 ("17. mai 1893") Haverkamp, Frode. Hans Fredrik Gude: From National Romanticism to Realism in Landscape (Norwegian). trans. Joan Fuglesang.{{cite book}}: CS1 hooldus: tundmatu keel (link) Thue, Oscar. "Christian Krohg" (Aschehoug, 1997) Thue, Oscar. "Christian Krohgs portretter" (Gyldendal, 1971) Christian Krohg ja Skagen Digiteeritud Christian Krohgi raamatud
Rakvere saksa kogudus

Rakvere saksa kogudus oli aastail 1835–1939 Rakveres tegutsenud evangeelne kogudus. Kogudus pidas jumalateenistusi Rakvere Kolmainu kirikus, õpetaja oli ühine Rakvere Kolmainu kogudusega, kuni 1923. aastal saadi oma õpetaja. Aastail 1926–1935 moodustas kogudus iseseisva usuühingu, kuni astus Eesti Evangeeliumi Luteriusu Kiriku ja selle saksa praostkonna koosseisu. Koguduse ainus õpetaja oli Walter von Holst, aastail 1923–1939. 1939. aastal Rakvere saksa kogudus andis oma varanduse üle Rakvere Kolmainu kogudusele, selle hulgas ka saksa koguduse suure surnuaia, mis asus linna sees. Rakvere saksa gümnaasiumi ruumid kõrgemale majanduskoolile., Uus Eesti, nr. 279, 13 oktoober 1939
Kalle

Kalle ehk kallakus on pinna vm asend harilikult rõht- või püstasendiga (-tasandiga) võrreldes viltu, nurga all; konkreetse suurusena ka kaldumise määr (kaldenurk). Inklinatsioon Orbiidi kalle Rusukalle Telje kalle ehk pöörlemistelje kalle